title: Muséu del Xibión Xigante
text: La coleición de xibiones xigantes que formaría'l nucleu del Muséu del Xibión Xigante entamó cola llegada del primer exemplar a Ḷḷuarca en 1997. La coleición xerme foi orixinalmente esibida nel Colexu Públicu Padre Galo nel centru de Ḷḷuarca a partir d'entamos de 1998. En payares de 2002, la coleición creciente foi tresferida, con ayuda financiera del Principáu d'Asturies, al albergue de la mocedá de Villar de Ḷḷuarca, onde 600 m² foron puestos a disposición. Permaneció ellí hasta que se vio obligáu a zarrar el 7 de xineru de 2008 por cuenta del mal estáu del edificiu y el so supuestamente inminente desaniciu. Depúes foi treslladáu a un almacén de 160 m² de la estación de Ḷḷuarca, emprestáu pol operador ferroviariu nacional FEVE. La coleición de xibiones xigantes tenía de ser exhibida públicamente hasta la construcción del nuevu muséu nel puertu de Ḷḷuarca, pero estos planes foron esaniciaos por problemes de mugor nel almacén. Al final, namái les 16 escueles qu'habíen entamáu visites pudieron ver la coleición nesti llugar temporal. Luis Laria declaró que l'almacenamientu "nun cumple les condiciones mínimes [...] nun sería dignu cobrar la entrada a un visitante sobre quien la pintura se-y va cayer enriba". Laria tamién criticó'l movimientu forzáu del albergue xuvenil de Villar, qu'entoncies (mayu de 2008) entá funcionaba.